《效韦苏州古调诗》
宋代·刘攽

于人无旧新，相见常为欢。本不作崖岸，中亦非断刓。

宾僚自了事，县邑无旷官。岂惟竞勉力，退亦绝閒言。

观者以为稀，不自知其然。吾闻西方说，夙世常有缘。

将此会中人，厚德无雠怨。文人讳异术，且以儒事论。

孔圣不可及，孟氏固所尊。轲云创业易，成功则在天。

乃知古今士，无有能与贤。达人同众人，不肯妄自专。

作者简介：刘攽bān（1023～1089）北宋史学家，刘敞之弟。字贡夫，一作贡父、赣父，号公非。临江新喻（今江西新余）人，一说江西樟树人。庆历进士，历任曹州、兖州、亳州、蔡州知州，官至中书舍人。一生潜心史学，治学严谨。助司马光纂修《资治通鉴》，充任副主编，负责汉史部分，著有《东汉刊误》等。